stanford-oval/wikipedia huggingface dataset:
ילדי רב החובל גרנט
היבטים מדעיים

הספר מוקדש לחקר מדע הגאוגרפיה: מהכרת מפות, תולדות גילויי היבשות והתכונות הפיזיות, הכלכליות והאנושיות של הארצות בהן הן יעברו.
ספינת מפרשים והקיטור דנקן – היו לה שני תרנים: קדמי ואחורי, מערכת מפרשים הכוללת כעשרה מפרשים, ומנוע בעל עצמה של 160 כוחות סוס, שהביא את מהירות האונייה ל-17 קשר. (חלק ראשון, פרק חמישי)
מתי גילוי ארץ חדשה מביא לגילוי יבשת חדשה – הגאוגרף של המשלחת מספר כי קולומבוס היה באמריקה ארבע פעמים וחשב שהגיע להודו או סין. רק ממשיכי דרכו שהגיעו צפונה ודרומה מאדמה אליה הגיע קולומבוס ומצאו כי רוחב הארץ מתאים יותר ליבשת חדשה מאשר לחוף ימה של ארץ קיימת. כאשר הספן פרדיננד מגלן הקיף את יבשת אמריקה, בשנת 1520, ומצא כי הגיע לאוקיינוס חדש האוקיינוס השקט הגיעו למסקנה כי האדמה אליה הגיע קולומבוס היא יבשת היא חדשה, העולם החדש. (חלק ראשון, פרק תשע)
בהרי האנדים, 3,000 מטר מעל פני הים, די לחמם את המים ל-°C ‏90 כדי שירתחו – נקודת הרתיחה של המים יורדת ככל שעולים מעל פני הים. (חלק ראשון, פרק שתים עשרה).
האקלים של אוסטרליה הוא מוסרי – עשיר בחמצן, דל בחנקן, הרוחות לא לחות ומרבית המחלות לא מוכרות בו. המתכות לא מחלידות. אפילו הפושעים המגיעים לאוסטרליה משתקמים תוך מספר שנים. (חלק שני, פרק תשע).
בחצי כדור הארץ הדרומי, חודש דצמבר הוא החודש החם ביותר בשנה (חלק שני, פרק עשר).
מציאת מיקום על פני כדור הארץ, כאשר לא רואים את האופק – המשלחת בים ניו זילנד. למציאת המיקום יש צורך בשנתון של מצפה כוכבים כמו בגריניץ ובסקסטנט. כדי להשתמש בסֶקְסטַנט יש לכוון את העדשות אל האופק האמיתי, שבו מתמזגים זה בזה הים והשמים. לפניהם לא היה אופק כזה ולכן לקחו אגן מלא זפת נוזלית (חלק שלישי, פרק חמישי).
תרגומים לעברית

הספר תורגם פעמים רבות לשפה העברית:
ילדי רב החובל גרנט: נסיעה סביב הארץ. רומן בשלשה חלקים – תרגם לעברית על ידי עקיבא רוזנבוים; בעריכת ישראל אליהו הנדלזלץ הוצאת אלטניילאנד (וורשה) בשלושה כרכים.
ילדי רב החובל גרנט: נסיעה סביב הארץ. רומן בחמישה חלקים – תרגם עקיבא רוזנבום, הוצאת יוסף שמעוני 1943 בחמישה כרכים.
ילדי רב החובל גרנט: ספור בשישה חלקים – מתרגם בידי עקיבא רוזנבום; וערוך בידי י. א. הנדלזלץ. מהד’ חדשה, מתקנת ומנקדת / ערוכה בידי יצחק אבנון. הוצאת יוסף שמעוני 1950 בשישה כרכים. העתק דיגיטלי בפרויקט בן-יהודה
רב החובל האבוד – תרגם ועבד ג. בן חנה הוצאת יזרעאל 1953 ובו 103 עמודים.
ילדי רב החובל גרנט – מספר על ידי ע. בן אברהם, קלסיקונים לילדים 1966 ובו 63 עמודים.
ילדי רב החובל גרנט – תרגם מאנגלית אליעזר כרמי, הוצאת רביבים 1980 ובו 28 עמודים צבעוניים.
ילדי רב החובל גראנט – תרגם אביטל ענבר, הוצאת ספרית פועלים 1981 ובו 524 עמודים בשני הכרכים.
ילדי רב החובל גראנט – תרגם מיכה פרנקל, איורים מן המהדורה המקורית, הוצאת ספרית מעריב 1994 ובו 480 עמודים.
ילדי רב החובל גראנט – נוסח עברי בינה אופק, הוצאת עופרים 1999 ובו 188 עמודים.
תרגום ליידיש בשם "די קינדער פון קאפיטאן גראנט" יצא בוורשה בשנת 1927 בערך.
הערות שוליים

↑  שם הספר בתרגום האנגלי : In Search of the Castaways "בחיפוש אחרי הניצולים"
↑  
בצרפתית :Mais une intelligente physionomie le distinguait, et certainement l’éducation avait déjà relevé ce jeune sauvage de sa basse origine
↑  אחד משישה-עשר עמיתי מלך הסקוטים היושבים ב"בית העליון" וחבר מועדון ספינות המלכותי של נהר התמזה
↑  בגובה 30 מטר ומרחב סיכוך בהיקף של 108 מטר
↑  במדויק מ: Cape Bernouilli)australia) from Cape Corrientes (America)
↑  בינתיים מסתבר כי במגילה נמחקה ספרה ולכן הייתה אי התאמה בין המועד שבו רב החובל דיווח על משלוח ההודעה לבין המידע הכתוב ביומני הנסיעות וכך ההפלגה שלו ארכה מ-30 במאי עד 27 ביוני, כ-40 יום, כפי המסלול שעשו עתה, ולא 7 ביוני, כפי שנרשם במגילה - הספרה 2 בעשרות נמחקה - הזמן הקצר שהתקבל הטעה אותם והביא אותם לחפש את רב החובל בדרום אמריקה
↑  ראו הערה קודמת
↑  ובצרפתית עסיסית: Il ne s’agit pas d’une race intelligente et sanguinaire, de cannibales friands de chair humaine, d’anthropophages dont il ne faut attendre aucune pitié
↑  בצרפתית: « Le 27 juin 1862, le trois-mâts Britannia, de Glasgow, s’est perdu à quinze cents lieues de la Patagonie, dans l’hémisphère austral. Portés à terre, deux matelots et le capitaine Grant ont atteint à l’île Tabor..., continuellement en proie à une cruelle indigence, ils ont jeté ce document par 153° de longitude et 37°11′e latitude. Venez à leur secours, ou ils sont perdus.
.
↑  למי שלא מאמין, להלן התרגום בצרפתית, נאום פרופ' פאגאנל:

Mais cela est ! Et les malfaiteurs, transportés dans cet air vivifiant et salubre, s’y régénèrent en quelques années. Cet effet est connu des philanthropes. En Australie, toutes les natures s’améliorent

ובעברית: אבל זו עובדה. אסירים שהובאו לאן התחדשו באקלים המועיל לבריאות, תוך שנים אחדות. נדבנים (philanthropes) מכירים בכך. באוסטרליה הטבעיים טובים יותר.
| --- | --- |
בקרת זהויות :  BNE: XX2222165  GND: 1083047523  NLA: 35580374  VIAF: 177366800   WorldCat (עם VIAF): 177366800 
"אני העלמה גראנט, גברתי, וזה אחי !"
מסלול המשלחת בדרום אמריקה
הידרדרות המשלחת מפיסגת הרי האנדים בעקבות רעידת האדמה
"מפליגים" על עץ האגוז l’ombu
מדינת ויקטוריה בדרום אוסטרליה וקו הרוחב 37° עובר לרוחב המדינה
הקטר הנשדד ורכבת נופלת מהגשר
ילידים רעבים מקבלים מזון מהלנה
המסלול בניו זילנד – באמצע קו הרוחב 37°
המשלחת בשבי המאורים
העלמה מרי מובלת לטקס הנישואין על ידי אביה, רב החובל גראנט
כיכר האוניברסיטה

| --- | --- |

 מידע כללי
 סוג:  כיכר עירונית 
 על שם:  אוניברסיטת בוקרשט 
 מיקום:  בוקרשט 
 מדינה:  רומניה 
 קואורדינטות:  44°26′08″N 26°06′08″E﻿ / ﻿44.43555°N 26.102347222222°E﻿ / 44.43555; 26.102347222222
  (למפת בוקרשט מוגדלת) כיכר האוניברסיטה(למפת בוקרשט רגילה) כיכר האוניברסיטה
 
כיכר האוניברסיטה בבוקרשט
הפגנה בכיכר האוניברסיטה
כיכר האוניברסיטה (ברומנית: Piaţa Universităţii) היא כיכר מרכזית בבוקרשט, בירת רומניה. הכיכר היא קילומטר אפס של בוקרשט והייתה מוקד של הפגנות בתקופה שלאחר המהפכה הרומנית.
בכיכר האוניברסיטה שוכנים מבנים של אוניברסיטת בוקרשט, התיאטרון הלאומי על שם יון לוקה קאראג'אלה וגרנד הוטל בוקרשט.
ישגב

|  מידע |
| --- | --- |
 עיר:  תל אביב
 קואורדינטות:  32°06′40″N 34°50′03″E﻿ / ﻿32.1112°N 34.8341°E﻿ / 32.1112; 34.8341
  מפת מיקום  מפה דינמית   (למפת גוש דן מוגדלת) ישגב(למפת גוש דן רגילה) ישגב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישגב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ישגב שכונת ישגב  he ישגבhe ישגבמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;
 
ישגב היא שכונה בתל אביב, הגובלת באזור תעשייה עבר הירקון מדרום וממזרח, בשכונת רמת החייל מצפון ובשיכון דן ממערב.
השכונה נוסדה בשנת 1952 על ידי ארגון עובדי המדינה, ונקראה תחילה שיכון ישגב, שם המורכב מראשי התיבות של שמות ארבעת המייסדים: יפרח, שניר, גילרמן, בוכוייץ. הבתים היו משותפים - שתי קומות ושמונה דירות לבלוק - והם מצויים ברחובות הרוגי המלכות, עולי הגרדום וניסן. מסביב לשיכון ישגב היו כמה שיכונים קטנים נוספים: מצפון "מעונות" - רחובות נמירובר, ליפא, לויטה, מדרום "סלע" - רחובות הגולן, ניסן, רוזוב, ממערב "יוגוסלבים"- רחובות הגולן, טובים, גולי אריתריאה, ו"שנחאי" - רחובות הגולן, הרוגי המלכות, גולי קניה; בכולם בתים דו-משפחתיים חד קומתיים. בשנים האחרונות מקובל לקרוא לכל המכלול הזה שכונת ישגב.
בשנת 1963 נחנך במרכז השכונה בית הספר היסודי "ישגב". עד אז למדו הילדים בבית הספר "דן" הסמוך (היום תיכון עירוני י"ד).
הערות שוליים

1 2  שלמה יפרח, קוראים כותבים | טעות גיאוגראפית, מעריב, 4 ביולי 1963
ערך זה הוא קצרמרבנושא תל אביב-יפו. אתם מוזמנים לתרום לוויקיפדיה ו.
לאסלו צ'ה (כדורגלן)

זהו שם הונגרי; שם המשפחה הוא .
לאסלו צ'ה (בהונגרית: Cseh László; ‏4 באפריל 1910 – 8 בינואר 1950) היה כדורגלן הונגרי, ששיחק בעמדת החלוץ.
ביוגרפיה

לאסלו צ'ה נולד ב-4 באפריל 1910 בבודפשט שבאימפריה האוסטרו-הונגרית של אז. הוא התחיל את הקריירה ב-1926 עם III קרולטי TVE ואחר כך שיחק ב-BSE. ב-1931 עבר למ.ט.ק הונגריה, שם היה בשיא הקריירה שלו. הוא זכה עימה בגביע ההונגרי ב-1932, ובשתי אליפויות בשנים 1936 ו-1937. בין היתר הוא שיתף פעולה שם לצד גדולי כדורגלני הונגריה אז בהם, אנטל סאבו, פרנץ סאס היהודי וגוסטב שבש, שאימן בשנות החמישים את נבחרת הונגריה הגדולה. צ'ה זכה ברמה האישית פעמיים בתואר מלך השערים בליגה, ונבחר לשחקן השנה בהונגריה לשנת 1936. הוא עזב את מ.ט.ק ב-1939 ועבר לבודפשט הונבד למשך שנתיים. בסוף הקריירה שיחק בשתי קבוצות קטנות עד שפרש מכדורגל.
במדי נבחרת הונגריה ערך צ'ה את הופעת הבכורה ב-20 במרץ 1932 בניצחון 1–3 על צ'כוסלובקיה בפראג. הוא זומן על ידי מאמנה, אלפרד שאפר, להיות בסגל הנבחרת לקראת מונדיאל 1938. למרות זאת, הוא לא זכה כלל לדקות משחק במהלך הטורניר. לאחר המונדיאל ערך שתי הופעות נוספות, וסיים את הקריירה הלאומית ב-26 בפברואר 1939 בהפסד 3–2 להולנד ברוטרדם. בסך הכל כבש 15 שערים ב-34 הופעות בנבחרת.
בשנים 1949–1946 אימן שתי קבוצות. נפטר ב-8 בינואר 1950, בגיל 39.
תארים

אליפות הונגריה (2): 1936, 1937
הגביע ההונגרי: 1932
כדורגלן השנה בהונגריה: 1936
מלך השערים בליגה ההונגרית (2): 1935, 1937
כשל חיסוני

| --- | --- |

נגיף ה-HIV גורם לתסמונת הכשל החיסוני הנרכש - איידס
 תחום:  אימונולוגיה 
 קישורים ומאגרי מידע
 DiseasesDB:  21506
 MeSH:  D007153
 סיווגים
 ICD-10:  D84.9
 
כשל חיסוני נקרא גם חסר חיסוני הוא שם כולל לשורה של מחלות שבהן חלה פגיעה חמורה בתפקוד מערכת החיסון.
מולד או נרכש

כשלים חיסוניים יכולים להיות ראשוניים (PID - Primary Immune Deficiency) כלומר שאירעו כתוצאה מפגם ישיר במערכת החיסון והם לעיתים קרובות גנטיים ומולדים (יש גם חסרים עם בסיס גנטי שמתבטאים בגיל בוגר), ויכולים להיות שניוניים (Secondary Immune Deficiency) שנגרמו כתוצאה מפגיעה נרכשת וחמורה במערכת החיסון, לרוב בעקבות מחלה או כתופעת לוואי לטיפול תרופתי:
כשל חיסוני מולד הוא שם כולל למשפחה רחבה של  מחלות תורשתיות, עם דגמי הורשה שונים, אולם חלק ניכר מהם הוא רצסיבי. במחלות אלו אחד או יותר מרכיבי מערכת החיסון אינו מיוצר בגוף כלל או בכמות מספקת, והדבר מוביל לתת תפקוד של מערכת החיסון. אופיינו כ-600 מחלות כשל חיסוני מולדות, כמעט עבור כל אחד מהסוגים הרבים של תאי הדם הלבנים קיימת מחלה תורשתית, בה קיים פגם בגן המקודד לייצור רכיב מסוים באותו התא. אופי המחלה תלוי בסוג התאים בו קיים פגם: מחלה בה קיים חוסר באאוזינופילים, למשל, גורמת לפגיעת יכולת הגוף להילחם בתולעים שפלשו אליו. הרכיב החסר בתאי הדם הלבנים יכול להיות קולטן על גבי ממברנת התא, למשל (דבר המונע מהתא לזהות גורמים זרים או הוראות ואותות מתאים אחרים), גורם היצמדות או תנועה (דבר המונע מהתא להגיע למקום הזיהום או להישאר בו), גורם חיסול (במחלה מסוימת מסוגלים מקרופאג'ים לבלוע חיידקים כרגיל, אך לא מסוגלים להרוג אותם) ועוד. קיימות גם מחלות כשל חיסוני מולד של רכיבים לא-תאיים של מערכת החיסון: הטחול, מערכת הלימפה, מערכת המשלים, MHC. כל מחלות הכשל החיסוני המולד נדירות. המחלה שזכתה לפרסום הרב ביותר היא SCID, מחלתם של "ילדי הבועה". עקב העמידות האפסית של הגוף בפני זיהומים, נאלצים ילדים שירשו את המחלה לבלות את חייהם הקצרים בתוך בועת פלסטיק סטרילית. מחלה נוספת המתבטאת בהיעדר מוחלט של נוגדנים בגוף והמוגבלת כמעט לגמרי לזכרים נקראת XLA. מחלת החסר החיסוני הנפוצה ביותר (אף שאף היא נדירה) היא CVID אשר פורצת לרב בגיל בוגר והבסיס הגנטי לה תלוי בגנים רבים ואינו מובן דיו.
כשל חיסוני נרכש הוא מחלה בה גורם כלשהו פוגע בעקיפין או במישרין בתאי הדם הלבנים. מספר גורמים עלולים לתקוף תאי דם לבנים:
סרטן: מספר סוגים של סרטן תוקפים את תאי הדם הלבנים, ביניהם לוקמיה (הגורמת בעיקר לנויטרופניה, חוסר בנויטרופילים) מיאלומה (סרטן של לימפוציטים מסוג B) ולימפומה (סרטן של מערכת הלימפה).
תרופות : תרופות המדכאות את מערכת החיסון ניתנות לחולים הסובלים ממחלות אוטואימוניות (כגון טרשת נפוצה ), או לחולים העומדים לעבור השתלת איברים.
פגיעה במערכת החיסון עשויה להיות תופעת לוואי של טיפול כימותרפי או ביולוגי כנגד מחלת הסרטן.
פתוגן: טפילים שונים - כמעט תמיד נגיפים - תוקפים תאי דם לבנים. נגיף החצבת, למשל, גורם לכשל חיסוני חלקי. במדינות המפותחות ניתן להתגבר על המחלה בקלות, אך במדינות העולם השלישי המצב שונה: הכשל החיסוני גורם לתחלואה בזיהומים שונים, בעיקר בדלקת ריאות חיידקית. חצבת גורמת ל-10% מתמותת הילדים מתחת לגיל 5 בעולם והיא מהווה את גורם המוות השמיני בתפוצתו בעולם. גם סוג מסוים של צרעת - הנגרמת על ידי חיידק הקרוב לחיידק השחפת - גורם לכשל חיסוני. הפתוגן הגורם לכשל החיסוני החמור ביותר הוא וירוס הHIV (ראשי תיבות באנגלית של "נגיף הכשל החיסוני האנושי") הגורם למחלת האיידס (AIDS - ראשי תיבות של "תסמונת הכשל החיסוני הנרכש").
ראשוני או שניוני

ניתן לחלק לכשלים ראשוניים, בהם קיימת בעיה בתאי הדם הלבנים עצמם וכשלים שניוניים, בהם נגרם כשל חיסוני באופן עקיף. רוב הגורמים שהוזכרו לעיל הם ראשוניים. גורמים שניוניים לדוגמה:
פתוגן כגון וירוס ה-HIV תוקף את תאי הדם הלבנים מסוג Th
לוקמיה, בה סרטן תוקף את מח העצם, ובכך, באופן עקיף, מונע ייצור תאי דם לבנים, או גורם ליצירתם של תאי דם לבנים בלתי בשלים וחסרי יכולת לתפקד.
תת-תזונה ורעב. במדינות הסובלות מרעב מתים רבים מהקורבנות מזיהומים פתוגניים, עקב כשל חיסוני. הסיבה המדויקת להשפעת הרעב על מערכת החיסון אינה ידועה.
הסרה כירורגית או הרס של הטחול. איבר זה הוא בעל תפקיד חשוב בסינון פתוגנים מהדם ובהבשלת תאי דם לבנים. לאנשים חסרי טחול קיים סיכוי גבוה מאוד להידבקות במין של סטרפטוקוקוס, S. pneumoniae, הגורם לדלקת ריאות, דלקת קרום המוח והרעלת דם. אנשים אלו מתחסנים ונוטלים אנטיביוטיקה לעיתים תכופות.
טיפול

כל מחלות הכשל החיסוני הן, באופן עקרוני ונכון להיום, חשוכות מרפא. טרם נמצאה דרך לעודד את הגוף לייצר באופן עצמאי את תאי הדם הלבנים החסרים לו. קיימים כיום מספר טיפולים בעלי שיעור הצלחה בינוני. טיפולים אלו רלוונטיים לכשלים חיסוניים מולדים בלבד:
עירוי נוגדנים לווריד (IVIG) לחיזוק מערכת החיסון.
השתלת מח עצם. מח עצם מאדם בריא מושתל בעצמותיו של האדם החולה. קיימת סכנה של דחיית השתל, סכנה המצטמצמת במקרה של קרובי משפחה. בחולי SCID, בהם מערכת החיסון אינה מתפקדת, אין סכנה של דחיית השתל.
ריפוי גנטי. תאי נבט ממח העצם של החולה נלקחים מגופו, והגן הפגום בהם מוחלף בשיטות ביוטכנולוגיות בגן תקין. התאים מושתלים בחזרה בעצמותיו של החולה. בשיטה זו אין סכנה של דחיית שתל, שכן הוא מגיע מגופו של החולה עצמו. החלפת הגן הפגום, לעומת זאת, אינה פשוטה, ולשיטה אחוזי הצלחה נמוכים.
מתן אנזים. טיפול זה רלוונטי רק במקרה בו כשל חיסוני מולד נגרם כתוצאה מאי-יצור של אנזים כלשהו. סוג מסוים של SCID נגרם כתוצאה מחוסר באנזים אדנוזין דאמינאז (ADA). חולים אלו מטופלים בהזרקה תכופה של האנזים לגופם.
ראו גם

דייוויד וטר
XLA
כשל חיסוני משולב חמור
הערות שוליים

↑  מחלות חסר חיסוני, באתר www.sheba.co.il
| --- | --- |
בקרת זהויות :  NKC: ph159631 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
כרונולוגיה

כרונולוגיה (מלטינית chronologia, מיוונית: χρόνος, כרונוס, זמן בתוספת λογία, לוגיה, דיבור או לימוד) היא רשימה או מחקר המתאר רצף של אירועים על פי סדר התרחשותם. במובן הכללי כרונולוגיה היא גם המדע העוסק בסדר הדורות המאורעות והשיטות לחלוקת הזמן או אזכור ורישום של אישים, שליטים ושושלות במערכות ספירה שונות.
כרונולוגיה עוסקת בתולדות נושא או אזור גאוגרפי, באירועים כלליים או באירועים פוליטיים כלליים, בחיי אדם אחד או קבוצה, המוגשים כעובדות רקע לשם הבנת הרקע ההיסטורי, ברירת העובדות בכרונולוגיה עשויה להיות שנויה במחלוקת, ברשימה כזו מובלטים בדרך כלל האירועים ומובלטים פחות התהליכים החברתיים והרעיוניים. כרונולוגיה אינה היסטוריוגרפיה, אלא כלי המשמש היסטוריונים וארכאולוגים להבנה של התרחשויות היסטוריות והגורמים המובילים להן.
סוגי כרונולוגיה

כרונולוגיה צפה – כאשר ידוע סדר התרחשותם של אירועים ביחס אחד לשני, אך לא משך כל אירוע או תאריכו. כרונולוגיה מתוארת בעזרת ממצאים שמאפשרים תמונה כללית; כגון רשימה של שושלות, מלכים, תצפיות ותאורי טבע וכדומה, או כאשר ישנו אתר ארכאולוגי עם מספר שכבות ישוב.
כרונולוגיה מוחלטת – כאשר עומדים לרשות החוקרים ממצאים רבים ומלאים על אירועים; כגון תאריכים כתובים בתעודות, מטבעות, רישומי תצפיות אסטרונומים, וכן לפי שיטות תארוך רדיומטריות, כגון תיארוך פחמן-14.
ראו גם

אלמנך
סדר הדורות
כרונולוגיה של אזור ארץ ישראל
כרונולוגיה של המזרח הקרוב העתיק
הכרונולוגיה המקראית והמסורתית
כרונולוגיה של יוון העתיקה
כרונולוגיה של המלחמה הקרואטית-בוסנית
כרונולוגיה של אירועי אוקטובר 2000
כרונולוגיה לתולדות היישוב היהודי בארץ-ישראל
כרונולוגיית ההתיישבות היהודית בארץ ישראל בעת החדשה
כרוניקה
הערות שוליים

↑  ראו: הערך: כרונולוגיה, האנציקלופדיה העברית, כרך כ', עמ' 1035.
↑  ימימה רוזנטל (עורכת), כרונולוגיה לתולדות היישוב היהודי בארץ-ישראל, תרע"ח–תרצ"ו 1917–1935, ירושלים: הוצאת יד יצחק בן-צבי, 1979, עמ' 7.
| --- | --- |
בקרת זהויות :  NLI: 987007286462205171  BNE: XX525952  BnF: cb133190652 (data)  GND: 4010178-2  LCCN: sh85025406  NARA: 10635121  NKC: ph114248 
ערך זה הוא קצרמרבנושא היסטוריה ובנושא ארכאולוגיה. אתם מוזמנים לתרום לוויקיפדיה ו.
יש תקווה

יש תקווה הוא שיר מסוגת מוזיקה חסידית, שהוציא בני פרידמן באוקטובר 2012, שזכה להצלחה רבה. נכון ל-2024 הקליפ זכה ליותר מ-12 מיליון צפיות באתר יוטיוב. השיר יצא באמצע מבצע עמוד ענן, והפך גם לשיר מחזק עבור עם ישראל, כשהמונים ברחבי המדינה השמיעו אותו ברחובות.
השיר

מילות השיר מדברות על האמונה והביטחון שיש לעם ישראל למרות התקופות הקשות.
הקליפ לשיר בבימויו של משה ברי יצא ב-19 בנובמבר 2012, בו נראה פרידמן שר בכיכר טיימס כשמעליו שמיים בגווני אפור. בפזמון מצטרפים אליו ילדים שמקפצים בשמחה.
השיר יצא באמצע מבצע עמוד ענן וזכה לפרסום רב ולהצלחה במגזר הדתי באותם ימים בתחנות הרדיו "קול חי" ו"קול ברמה".
בסוף שנת תשע"ז דירג אותו אתר הידברות במקום השמיני ברשימת שירי השנה ב"מצעד המוזיקה היהודית".
השיר נבחר ב-2013 לשם האלבום שהוציא בני פרידמן.
הערות שוליים

1 2  אלעד רותם, "יש תקווה" לעמוד ענן!, באתר כיפה, 20 בנובמבר 2012
↑  בני פרידמן - "יש תקווה", באתר דוס מיוזיק, דצמבר 2012
↑  ואלו התוצאות: מצעד העשור של קול חי מיוזיק נבחר במקום השמיני במצעד העשור של קול חי
↑  מצעד העשור של 'קול ברמה': הדירוג המלא - שיר העשור, זמר העשור ופריצת העשור נבחר במקום 17 במצעד העשור
↑  המצעד השנתי של הידברות לשנת תשע"ז. והזוכה בתואר שיר השנה הוא..., באתר הידברות, 19 בספטמבר 2017
ערך זה הוא קצרמרבנושא שירים. אתם מוזמנים לתרום לוויקיפדיה ו.
יחסי יפן–קנדה

| יחסי יפן–קנדה |
| --- | --- |
יפן: קנדה


יפן: קנדה
שטח (בקילומטר רבוע)
377,915: 9,984,670
אוכלוסייה
123,588,993: 39,838,945
תמ"ג (במיליוני דולרים)
4,212,945: 2,140,086
תמ"ג לנפש (בדולרים)
34,088: 53,718
משטר
מונרכיה חוקתית

יחסי קנדה–יפן הם יחסי החוץ בין קנדה ליפן. שתי המדינות נהנות מחברות ידידותית בתחומים רבים. היחסים הדיפלומטיים בין שתי המדינות החלו רשמית בשנת 1928 עם פתיחת הקונסוליה היפנית באוטווה. בשנת 1929 פתחה קנדה חוקת בטוקיו, הראשונה באסיה.
המשלחת הקנדית ליפן, שהוקמה בשנת 1929, היא המשלחת הוותיקה ביותר של קנדה באסיה, והמשלחת השלישית הוותיקה ביותר שאינה מקהילת חבר העמים הבריטי לאחר ארצות הברית וצרפת. קנדה מחזיקה ביפן שגרירות בטוקיו וקונסוליה בנגויה. מאידך, יפן מחזיקה בקנדה שגרירות באוטווה וארבע קונסוליות כלליות  בקלגרי, מונטריאול, טורונטו וונקובר. שתי המדינות הן חברות מלאות ב-OECD‏, CPTPP ו-APEC.
היסטוריה > יחסים מוקדמים

המהגר היפני הידוע הראשון לקנדה, מנזו נאגנו, נחת בניו ווסטמינסטר, קולומביה הבריטית בשנת 1877.
מספר מיסיונרים קנדים שעבדו ביפן בתקופת מייג'י מילאו תפקידים משמעותיים הן בפיתוח הכנסיות הנוצריות המקומיות היפניות והן במודרניזציה של מערכת החינוך של יפן. בין המספר הזה היו הכמרים החשובים אלכסנדר קרופט שו, מקורבו של יוקיצ'י פוקוזאווה מאוניברסיטת קאיו, ג'י ג'י קוצ'ראן שסייע במציאת אוניברסיטת דושישה, ודווידסון מקדונלד שעזרו להקים את אוניברסיטת אויאמה גאקוין.
בשנת 1887 נפתח מסלול הפלגה לספינות קיטור בין יוקוהמה לוונקובר,  ואחת הספינות הקנדיות הללו, RMS קיסרית אוסטרליה וקברניטה, סמואל רובינסון, זכו לשבחים בינלאומיים בגלל מאמצי הצלה שעשו לאחר רעידת האדמה והצונמי בקאנטו (1923).
בשנים 1904–1905 שימש הרברט סיריל תאקר מארטילריית השדה המלכותית הקנדית כנספח צבאי עם הצבא היפני במלחמת רוסיה–יפן. על שירותו במהלך המלחמה הוענק לו עיטר מסדר האוצר ה"קדוש" על ידי הממשלה היפנית. הוא גם קיבל את מדליית המלחמה היפנית לשירות במהלך אותה מערכה.
יפן הייתה בעלת ברית של האימפריה הבריטית במלחמת העולם הראשונה.
היסטוריה > פתיחת משלחות דיפלומטיות

המשלחת של קנדה נפתחה בטוקיו בשנת 1929 והייתה המשלחת השלישית שלה מחוץ לחבר העמים הבריטי לאחר וושינגטון די. סי. ופריז. עובדה זו מדגישה את החשיבות יוצאת הדופן שקנדה הציבה על יפן כמרכז לפעילותה הדיפלומטית ברחבי אסיה. עם זאת, הסיבה להקמת המשלחת הייתה קשורה רבות לתחושה האנטי-אסייתית במחוז הקנדי בקולומביה הבריטית במחצית הראשונה של המאה ה-20. ראש ממשלת קנדה ויליאם ליון מקנזי קינג חרד להגביל את ההגירה היפנית לקנדה, ואמר "הדרך היעילה היחידה שלנו להתמודד עם השאלה היפנית היא שיהיה נציג משלנו ביפן להנפקת דרכונים." בהקשר זה, הקונסוליה של יפן בוונקובר הוקמה בשנת 1889, 40 שנה לפני שנפתחה שגרירותה באוטווה בשנת 1929.
השר היפני הראשון שביקר בקנדה היה הנסיך אימאסה טוקוגאווה, שכיהן בין השנים 1929–1934. השר הקנדי הראשון שביקר ביפן היה סר הרברט מרלר, שכיהן בין השנים 1929–1936.
היסטוריה > מלחמת העולם השנייה

הקשרים הדיפלומטיים נותקו בשנת 1941 עם תחילת מלחמת האוקיינוס השקט. במהלך המלחמה, קנדה כלאה את היפנים-קנדים לאחר שהעבירה את חוק אמצעי המלחמה למטרות 'ביטחון לאומי'. ליפנים-קנדים נשללו רבים מזכויותיהם, כולל הזכות לעבוד בכל עיסוק שהם בוחרים וכן את זכותם לרכוש.
בקרב הישיר היחיד שלהם במהלך מלחמת האוקיינוס השקט, כוחות יפנים וקנדים נלחמו זה בזה במהלך קרב הונג קונג, שמונה שעות לאחר המתקפה על פרל הארבור. הקרב הסתיים עם הכיבוש היפני של הונג קונג.
היסטוריה > לאחר המלחמה

נציגים קנדים חזרו לטוקיו בשנת 1946 בעקבות הכניעה הבלתי מותנית של יפן לכוחות בעלות הברית לאחר הטלת פצצות האטום על הירושימה ועל נגסאקי. יפן גם פתחה משרד דיפלומטי באוטווה בשנת 1951 לצורך הכנת חידוש העתיד של היחסים הדיפלומטיים. שיקום מלא של יחסי יפן וקנדה ליווה את הסכם השלום בסן פרנסיסקו בשנת 1952.
הצירות הקנדית בטוקיו שודרגה לשגרירות ורוברט מאיו מונה לשגריר קנדה הראשון ביפן לאחר מלחמת העולם השנייה. יפן גם הקימה שגרירות באוטווה וסדאו איגוצ'י הפכה לשגרירה היפנית הראשונה בקנדה.
קנדה פעלה בדרכים שונות כדי לסייע לכניסה מחדש של יפן לקהילה הבינלאומית. ביוזמת קנדה התקבלה יפן בחברות בוועידת תוכנית קולומבו שהתכנסה באוטווה בשנת 1954, באותה השנה נחתם ההסכם הדו-צדדי בנוגע למסחר. קנדה תמכה בהכללת יפן בגאט"ט (GATT); וכאשר יפן נכנסה ל-GATT, קנדה הייתה אחת מקומץ קטן של מדינות שהעניקו לה מעמד של האומה המועדפת ביותר.
יפן הייתה מועמדת על ידי קנדה כאשר הצטרפה לאו"ם בשנת 1956. באופן דומה, קנדה הפגינה תמיכה חזקה בכניסה של יפן לארגון לשיתוף פעולה ולפיתוח כלכלי (OECD) בשנת 1963.
היסטוריה > תהליך הידוק היחסים

האירוע הראוי לציון שסמל את השבת מערכת היחסים הקנדית-יפנית היה ביקורו של הנסיך אקיהיטו (לימים הקיסר בשנים 1989–2019) בקנדה בשנת 1953. בשנה שלאחר מכן, ראש ממשלת קנדה לואי סן-לורן וראש ממשלת יפן שיגרו יושידה החליפו ביקורים.
מאז שנות ה-50 סיכמו יפן וקנדה מספר הסכמים דו צדדיים הנוגעים לדייג, סחר, תעופה, שירותי דואר, אנרגיה אטומית ותרבות. לאחר 1960, ראשי הממשלה נובוסוקה קישי, האיאטו איקדה, קקואיי טנאקה, מסיושי אוהירה, זנקו סוזוקי, יסוהירו נקסונה, נובורו טקשיטה, טושיקי קאיפו, טומיאיצ'י מוריאמה, ריוטרו האשימוטו, קייזו אובוצ'י, יושירו מורי וג'וניצ'ירו קואיזומי ביקרו בקנדה. ראשי ממשלת קנדה ג'ון דיפנבייקר, פייר אליוט טרודו, ג'ו קלארק, בריאן מלרוני, קים קמפבל, ז'אן קרטיין ופול מרטין ביקרו ביפן.
בתקופה זו הציע ראש הממשלה בריאן מלרוני התנצלות בבית הנבחרים של קנדה על התייחסות לא צודקת ליפנים-קנדים במהלך מלחמת העולם השנייה. כתגובה למעצר יפנים-קנדים במהלך המלחמה חתמו ראש הממשלה מולרוני ונשיא ההתאחדות הלאומית של היפנים-קנדים ארט מיקי על הסכם התיקון להסדר סוגיות היסטוריות בעבר בשנת 1988.
בשנת 2008 התקבל ראש ממשלת קנדה סטיבן הרפר בארמון הקיסרי של טוקיו, במלאת 80 שנה לתחילת היחסים הדיפלומטיים הרשמיים בין קנדה ליפן. ביולי 2009, אקיהיטו, קיסר יפן ומיצ'יקו, קיסרית יפן ערכו ביקור ממלכתי בקנדה לראשונה.
במרץ 2011, ראש ממשלת קנדה סטיבן הרפר כתב ושלח מכתב תנחומים למיליוני אנשים יפנים וראש הממשלה נאוטו קאן, בעקבות רעידת האדמה והצונמי בסנדאי (2011) והאסון הגרעיני בפוקושימה, באזור צ'ובו, קאנטו וטוהוקו כולל טוקיו.
ב-26 במרץ 2012 ביקר ראש ממשלת קנדה סטיבן הרפר באזור החוף בסנדאי שביפן.
יחסי סחר

קנדה ויפן שתיהן חברות בהסכם המקיף והמתקדם להסכם סחר חופשי בשותפות טרנס-פסיפיק. היצוא של קנדה ליפן הסתכם בשנת 2011 ב-10.7 מיליארד דולר ואילו היצוא של יפן לקנדה הסתכם ב-13 מיליארד דולר. דלקים ושמנים מינרליים היו הייצוא העיקרי של קנדה ליפן, ואילו חלקי רכב, מכונות גרעיניות ומכונות חשמל היו הייצוא העיקרי של יפן לקנדה.
הגירה

ההגירה היפנית לקנדה החלה במהלך המאה ה-19 והייתה חזקה עד אשר הושמו מגבלות בראשית המאה ה-20. ג'אפנטאון בוונקובר הייתה בעבר מרכז לחיים היפניים בקנדה, אם כי בשנים האחרונות הקהילה היפנית כבר לא ממוקמת באזור.
לשכת ברקאי

לשכת ברקאי היא לשכה של הבונים החופשיים הפועלת בתל אביב-יפו. לשכה זו היא תחת חסותה של הלשכה הגדולה למדינת ישראל של בונים חופשיים קדמונים ומקובלים. מספר הלשכה הוא 17. לשכת ברקאי היא הלשכה הוותיקה ביותר מבין הלשכות הפעילות בישראל בעשור הראשון של המאה ה-21.